|  |  |  |
| --- | --- | --- |
| |  |  | | --- | --- | |  |  | |

**Samarbejdsgrundlag Fredericia / Middelfart**

Fredericia og Middelfart kommuner har fælles interesser på mange væsentlige områder. Derfor har kommunerne også haft et mangeårigt samarbejde omkring uddannelser, driftsopgaver og udviklingstiltag. De to kommuner er tæt geografisk forbundet med broerne og Lillebælt som et smukt samlende element. Kommunerne og dens borgere er nært forbundet kulturelt og med fælles arbejdsmarked, uddannelsesinstitutioner, foreningsliv mv.

Fredericia og Middelfart kommuner ser hinanden som sin vigtigste strategiske samarbejdspartner.

Fredericia og Middelfart Kommune vil sætte et øget fokus på udvikling af samarbejdet til gavn for borgere og virksomheder.

Målet er, at Fredericia og Middelfart kommuner

* styrker positionen som en stærk aktør regionalt som nationalt
* samarbejder om at skabe en stærk erhvervs- og turismeudvikling og markedsføre Lillebælt
* udnytter synergi og samarbejdsmuligheder, til at sikre gode uddannelses- og kulturtilbud samt begivenheder
* løser kommunale opgaver i fællesskab, når det er fornuftigt af hensyn til bæredygtighed, fagligt niveau og økonomi.

Samarbejdet mellem kommunerne foregår loyalt, med gensidig respekt og i åbenhed og koordineres af Borgmestre og Kommunaldirektører.

De to kommuners samarbejde bidrager til et styrket Trekantområdet Danmark. Hvor samarbejdet blandt trekantområdets kommuner har fokus på erhvervsudvikling og vækst i hele området, så er fokus for samarbejdet mellem de to kommuner konkrete lokale tiltag.

Samarbejdet hviler på, at

* Fredericia og Middelfart kommuner ser hinanden som sin vigtigste strategiske og daglige samarbejdspartner,
* Fredericia og Middelfart Kommune er bevidste om, at en gunstig udvikling i den ene kommune har en positiv effekt på den anden kommune
* kommunerne har mange sammenfaldende interesser omkring eksempelvis turisme, uddannelse og infrastruktur
* fælles interesser bliver bedst udmøntet i resultater gennem et samarbejde
* kommunerne ikke bruger energi på opsøgende at flytte aktiviteter fra den ene kommune til den anden
* samarbejdet er et supplement som skal styrke hele trekantområdet
* Borgere og aktører medtænkes i de konkrete samarbejder

Samarbejdet fortsætter ad den gode og konstruktive vej, som hidtil har kendetegnet de mange samarbejder mellem de to kommuner. Et samarbejde som har berørt driftsmæssige forhold i den kommunale opgavevaretagelse, over udviklingsprojekter til etablering af egne juridiske selskaber med kommunal repræsentation.

Forslag til kommende samarbejder besluttes politisk. De to kommuners direktioner har ansvaret for oplæg til (undersøgelse af) samarbejdsfelter og for efterfølgende udmøntning – især i forhold til nye tiltag, skal vi vurdere om et samarbejde giver mening.

Organisering af samarbejderne sker i respekt for det aktuelle emnes egenart og karakter.

xxx.dag d. xx marts 2014.

|  |  |  |
| --- | --- | --- |
| For Fredericia Kommune |  | For Middelfart Kommune |
| Jacob Bjerregaard  Borgmester |  | Steen Dahlstrøm  Borgmester |